53 
Saaledes skal Liget af den franske Konge Frants I være balsa- 
meret 1547 af hans Hofapoteker. Som Konserveringsstoffer nævnes 
Salt, Alnn, Aloé, Myrra, Kanel, Kummen, Kryddernelliker, Peber m. 
m., alt fint pulveriseret og rørt ud i Eddike, og efter Balsameringen 
blev Liget overtrukket med Voks og lagt i en Blykiste. 
Hjernen, Hjertet og andre af de udtagne Organer blev undertiden 
opbevarede i særlige Blykasser. 
Den berømte franske Kirurg Ambroise Paré, som døde i Aaret 
1590, den første Kirurg, som underbandt Aarerne ved Amputationer, 
giver i et stort kirurgisk Værk, der udkom en Snes Aar efter hans 
Død, en vidtløftig Beskrivelse af Fremgangsmaaden ved en omhyggelig 
Balsamering paa hans Tid, saaledes som ovenfor angivet. 
Undertiden blev Liget, naar Indvoldene var tagne ud, og naar 
der var gjort Indsnit i de tykke Muskelpartier paa Arme, Ben og Ryg, 
anbragt nogle Uger i et Udtræk af Krydderier og derefter tørret i 
Luften. En saadan Mumie skal Paré have opbevaret i sit Hjem over 
25 Aar uden mindste Gene. 
I Italien har man paa samme Tid undertiden brugt at anbringe 
Liget i en stærk Saltopløsning og bagefter tørre det enten i Luften 
eller i en Ovn. Allerede midt i det 15. Aarhundrede var nogle for¬ 
nemme fransksindede Neapolitanere, som var blevne henrettede, efter 
Henrettelsen blevne balsamerede, tørrede og udstillede fuldt paaklædte. 
Adskillige Ting tyder paa, at Italienerne allerede tidligt har haft 
et forholdsvis grundigt Kendskab til de gamle Ægypteres Balsame- 
ringsmaader, og at de har lagt Hovedvægten paa Tørringen. 
Først midt i det 17. Aarhuudrede synes man at have anvendt 
Balsamering i England. 
Da kong Karl I var bleven henrettet d. 31. Januar L649, blev 
hans Lig meget omhyggeligt balsameret. Kisten blev aabnet 1813, 
og Liget, som var indviklet i Voksdug, viste sig at være forholdsvis 
velbevaret. Ansigtshuden var mørk, og paa Panden og i Tindingerne 
var Muskelsubstansen nogenlunde konserveret; derimod var Næsebrusken 
gaaet tabt. Det ene Øje havde omtrent sit normale Udseende, men 
sank ind kort efter, at Kisten var bleven aabnet. Skægget var fuld- 
stændig bevaret, de fleste Tænder og venstre Øre ligeledes. Hovedet, 
som var skilt fra Kroppen ved et Hug gennem den fjerde Halshvirvel, 
blev nøjere undersøgt. Dets bageste Del var fuldstændig konserveret, 
Hudporerne særdeles tydelige, Senerne og Ligamenterne faste. Bag- 
